❇️بنیادنانی کۆمەڵگەی چاک؛ لە ئارامی و ئاسایشی دەروونی تا دادپەروەریی دەرەوە✍🏻 مامۆستا پیرانیدامەزرا

❇️بنیادنانی کۆمەڵگەی چاک؛ لە ئارامی و ئاسایشی دەروونی تا دادپەروەریی دەرەوە✍🏻 مامۆستا پیرانیدامەزرانی «قسط» و دابینکردنی «ئاسایش»، لە گرنگترین ئامانجەکانی ھاتنی پێغەمبەرانە. بەڵام سەرکەوتن لە چاکسازیی و پێکهاتەکانی کۆمەڵگە و بنیادنانەوەی کۆمەڵگەیەکی گەشاوە و ئاوا، پەیوەستە بە پەروەردەکردنی «تاکی چاک»؛ چاکسازییەک کە لە ڕیشەوە دەست پێدەکات؛ واتە لە چاککردنی «باوەڕ و تێڕوانینە بنەڕەتییەکان»، کە خۆیان سەرچاوە و بنەمای هەڵسوکەوت و کردارەکانی مرۆڤن.کاتێک تاک لە دەروونی خۆیدا بەرەو چاکی و گەشەکردن دەچێت، هەستی ئاسایش و ئارامییەک لە ناخیدا دەشکێتەوە؛ ئارامییەک کە پردێک لەنێوان ژیانی دنیا و دواڕۆژدا دروست دەکات.ئیسڵام، بە پێچەوانەی تاکگەریی توندڕەوانەی مۆدێرن کە مافەکانی تاک لەسەر بەرژەوەندییە کۆمەڵایەتییەکان پێش دەخات، خوازیاری هاوسەنگییەکی ورد و هۆشیارانە لەنێوان ئازادییە تاکەکەسییەکان و بەرژەوەندییە کۆمەڵایەتییەکانە.چاکسازیی ڕاستەقینە تەنها ئەو کاتە ڕوودەدات کە تاک شایستەی ئەوە بێت بە شێوەیەکی کاریگەر لە کۆمەڵگەدا ئامادە بێت و بەشدارییەکی بەرهەمدار و دروستکەر بکات؛ چونکە «تاکی چاک» بناغەی ئاسایشی بەردەوامە.باوەڕ؛ سەرچاوەی ئارامیباوەڕ، لە بواری دەروونیی مرۆڤدا، ڕۆڵێکی بێ‌وێنە لە دابینکردنی زیندوویی و ئاسوودەیی دەروون هەیە. جێی سەرنجە بزانیت «مؤمن» یەکێکە لە ناوەکانی خوای گەورە، و یەکێک لە ماناکانی «ئاسایش‌بەخش»ە.باوەڕ سەرچاوەی ڕەزامەندی و بەرهەمی ئارامیی دەروونییە؛ ئەو ئارامییەی کە قورئانی پیرۆز بە ئەنجامی هەنگاونان لە ڕێگای باوەڕ و چاکسازییەوەی دادەنێت:«وَمَا نُرْسِلُ الْمُرْسَلِينَ إِلَّا مُبَشِّرِينَ وَمُنذِرِينَ فَمَنْ آمَنَ وَأَصْلَحَ فَلَا خَوْفٌ عَلَيْهِمْ وَلَا هُمْ يَحْزَنُونَ»«ئێمە پێغەمبەران نەنێرین جگە لەوەی مژدەدەرب و ئاگادارکەرەوە بن؛ جا هەرکەس باوەڕی هێنا و چاکسازیی کرد، نە ترسێکیان لێیە و نە خەمگین دەبن.»🌐 Web 🆔  Telegram 💠 Instagram  💠 Aparat