☘️کە تۆم هەبێت یاڕەبب!✍️و. عەبدوڵڵا عەلیپوورلە خۆڕاکێشانی شەو، بە دڵێکی پڕ لە خەفەت، بە وشە و ڕستەی پڕ لە تەم، لە گۆشەی دیوێکی بچووک، گڵۆپەکان ماندوو و ئیتر هیوا دادەڕمێنن، ئەستێرەکانی ئاسمان کز و بێ‌هێز دەردەکەون و بێدەنگی زاڵە بەسەر کەش و هەوا، بێ ئەوە دەست بەرز کەمەوە، کپ و بێدەنگ دەست لەسەر ڕان و بە فرمێسک و هەنیسکەوە ئەڵێم: ئیلاهی،! هێندێ جار دڵم تەنیا تۆی دەوێت، نە بەڵێن و دەرئاسا... بەڵکوو تەنیا خودی تۆی دەوێت یاڕەبب، یاڕەبب، یاڕەبب!لە بێدەنگی نیوەشەودا، ئەو ساتەی گشت مرۆڤ و بوونەوەر لە خەودان، خۆم و دڵم، لەناو قووڵایی بووندا هەناسە دەکێشین.!ئەی دەستپێکەری بێ‌کۆتایی،! ئەی دڵارامی دڵ و گیانم، خۆت فێرم کە چۆن ناوی شیرینت"لەتیف" بێنم، کاتێ لەگەڵ هەر ترپەیەکی دڵم بیر و هزری تۆ ئاوپڕژێنی ناخم ئەکات.!ئەو ساتەی ڕوح شلەژاو و ناخ هەڵپڕووکاوە، و ئیتر نازانم هانا بۆ کێ بەرم، کاتێک دڵم پڕە لە وتە و ڕستەی پڕ لە ئازار و نەوتراو، ساتێک فرمێسک بێ بانگهێست کردنی ئەبێ بە میوانێکی نەخوازراو؛ ئەزانم تۆ هەر لێرەیی، لەناو دڵما، لە سات بە ساتی هەناسەم. یاڕەبب، چەن دڵبزوێنە هەست پێکردن بە بوونی تۆ، چەن ناسک و شیرینە حزووری تۆ...تۆ ئەو نوورەی لەناو شەوەزەنگی ژیان تیشک ئەخەیە ڕوح و ژیان، ئەی دەسپێکی ژیانی بێ کۆتایی، ئەی هێمای سووکنایی ڕوح،  ساتێک لەناو دڵ نیشتەجێ دەبی، تەنانەت برینی جەستەم بۆنی گووڵ ئەگرێت و کە تۆم هەبێت حاشا لە بەهەشتیش ئەکەمچەن ڕستەیەکی پڕ واتایە ئەو ساتەی خوای گەورە دەفەرموێ: { أدعونی استجب لکم}تا نگیرد طفل کی نوشد لَبَنتا نگرید ابر کی خندد چمنمولاناژوانێکی پڕاوپڕ لە ئارامی، ئایی کە ئەم دەردە عەجەب شەڕابێکە،! هەر کەس پەیمانەی لێ پڕکرد، لێرە ئەچێژێ تامی بەهەشتیاڕەبب؛ ئەوینی تۆ، دلۆڤانی تۆ، پێویستی بە  ئاتاجی و دەستەنگی و بەڵگە نییە، بەڵکوو تۆ لەتیف و یاڕەبب، جوانترین بەڵگەی دڵداریی و خۆشەویستی...!🌐 Web 🆔  Telegram 💠 Instagram  💠 Aparat